CELEX: 32022R0175
Language: fi
Date: 2022-02-09 00:00:00
Title: Komission asetus (EU) 2022/175, annettu 9 päivänä helmikuuta 2022, Euroopan parlamentin ja neuvoston asetuksen (EY) N:o 999/2001 liitteen IX muuttamisesta siltä osin kuin on kyse jalostuslampaiden ja -vuohien siirtoihin Isosta-Britanniasta Pohjois-Irlantiin sovellettavista tuontiedellytyksistä (ETA:n kannalta merkityksellinen teksti)

10.2.2022   
               
               
                  FI
               
               
                  Euroopan unionin virallinen lehti
               
               
                  L 29/1
               
            
         KOMISSION ASETUS (EU) 2022/175,
         annettu 9 päivänä helmikuuta 2022,
         Euroopan parlamentin ja neuvoston asetuksen (EY) N:o 999/2001 liitteen IX muuttamisesta siltä osin kuin on kyse jalostuslampaiden ja -vuohien siirtoihin Isosta-Britanniasta Pohjois-Irlantiin sovellettavista tuontiedellytyksistä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tiettyjen tarttuvien spongiformisten enkefalopatioiden ehkäisyä, valvontaa ja hävittämistä koskevista säännöistä 22 päivänä toukokuuta 2001 annetun Euroopan parlamentin ja neuvoston asetuksen (EY) N:o 999/2001 (1) ja erityisesti sen 23 a artiklan johdantokappaleen ja m alakohdan,
         sekä katsoo seuraavaa:
         
                     (1)
                  
                  
                     Asetuksessa (EY) N:o 999/2001 vahvistetaan eläinten tarttuvien spongiformisten enkefalopatioiden (TSE) ehkäisyä, valvontaa ja hävittämistä koskevat säännöt.
                  
               
                     (2)
                  
                  
                     Asetuksen (EY) N:o 999/2001 liitteessä IX olevassa E luvussa vahvistetaan lampaiden ja vuohien unioniin tuontia koskevat vaatimukset. Kyseisissä vaatimuksissa säädetään, että tällaisessa tuonnissa on esitettävä eläinten terveystodistus, jossa todistetaan muun muassa, että unioniin tuotavien jalostuslampaiden ja -vuohien on oltava peräisin tilalta, jolla on mitättömän alhainen tai hallinnassa oleva klassisen scrapien riski, tai kun kyseessä ovat lammaseläimet, että ne ovat ARR/ARR-prioniproteiinin genotyypin, joka antaa resistenssin klassista scrapieta vastaan, lampaita.
                  
               
                     (3)
                  
                  
                     Ison-Britannian ja Pohjois-Irlannin yhdistyneen kuningaskunnan eroamisesta Euroopan unionista ja Euroopan atomienergiayhteisöstä tehdyn sopimuksen, jäljempänä ’erosopimus’, ja erityisesti Irlantia/Pohjois-Irlantia koskevan pöytäkirjan 5 artiklan 4 kohdan sekä kyseisen pöytäkirjan liitteen 2 mukaisesti asetusta (EY) N:o 999/2001 ja siihen perustuvia komission säädöksiä sovelletaan edelleen Yhdistyneeseen kuningaskuntaan ja Yhdistyneessä kuningaskunnassa Pohjois-Irlannin osalta erosopimuksessa säädetyn siirtymäkauden päättymisen jälkeen. Näin ollen Isosta-Britanniasta Pohjois-Irlantiin lähetettäviin eläviin eläimiin sovelletaan nyt kolmansista maista tulevaan tuontiin sovellettavaa järjestelmää.
                  
               
                     (4)
                  
                  
                     Erosopimuksen voimaantuloon asti Isosta-Britanniasta siirrettiin Pohjois-Irlantiin vuosittain arviolta noin 8 000 lähinnä Scottish Blackface -rotuun kuuluvaa jalostuslammasta, mihin ei sovellettu unionin sisäistä kauppaa ja unioniin tuontia koskevia sääntöjä. Monilla niistä tiloista, jotka yleensä käyvät lampailla kauppaa Ison-Britannian ja Pohjois-Irlannin välillä, ei tällä hetkellä tunnusteta olevan mitättömän alhaista tai hallinnassa olevaa klassisen scrapien riskiä. Lisäksi vain pieni osa Scottish Blackface -lammaspopulaatiosta on ARR/ARR-prioniproteiinin genotyyppiä. Erosopimuksen voimaantulo on näin ollen vaikuttanut vakavasti perinteiseen jalostuslampaiden kauppaan Isosta-Britanniasta Pohjois-Irlantiin.
                  
               
                     (5)
                  
                  
                     On tarpeen varmistaa, että Pohjois-Irlannin jalostajilla on edelleen käytettävissään Isossa-Britanniassa saatavilla olevat lampaiden ja vuohien geenivarat, kunnes Isossa-Britanniassa sijaitsevat tilat voivat täyttää jalostuslampaiden ja -vuohien unioniin vientiä koskevat vaatimukset. Sen vuoksi asetuksen (EY) N:o 999/2001 liitteessä IX olevaa E lukua olisi muutettava, jotta sallitaan jalostuslampaiden ja -vuohien tuonti Isosta-Britanniasta Pohjois-Irlantiin tiloilta, joilla ei ole tunnustettu olevan hallinnassa olevaa klassisen scrapien riskiä. Tämä mahdollisuus olisi annettava ainoastaan sellaisille Isossa-Britanniassa sijaitseville tiloille, jotka olivat ennen 1 päivää tammikuuta 2022 liittyneet viralliseen järjestelmään sellaisten tilojen tunnustamiseksi, joilla on hallinnassa oleva klassisen scrapien riski kyseisen asetuksen liitteessä VIII olevan A luvun A jakson 1.3 kohdassa säädettyjen edellytysten mukaisesti, ja jotka täyttävät kyseisen kohdan a–i alakohdassa säädetyt edellytykset Pohjois-Irlantiin tuonnin ajankohtana. Lisäksi tämän mahdollisuuden olisi oltava väliaikainen ja päätyttävä 31 päivänä joulukuuta 2024, jolloin kyseisille Ison-Britannian tiloille jää erosopimuksen voimaantulopäivästä riittävästi aikaa, jotta ne voidaan tunnustaa tiloiksi, joilla on hallinnassa oleva klassisen scrapien riski.
                  
               
                     (6)
                  
                  
                     Klassinen scrapie on tarttuva spongiforminen enkefalopatia (TSE), jota ei pidetä zoonoottisena tautina, kuten Euroopan elintarviketurvallisuusviranomainen ja Euroopan tautienehkäisy- ja -valvontakeskus totesivat 9 päivänä joulukuuta 2010 antamassaan yhteisessä tieteellisessä lausunnossa (2) eläinten ja ihmisten TSE:iden välisestä mahdollisesta epidemiologisesta tai molekyylitason yhteydestä. Lisäksi asetuksen (EY) N:o 999/2001 liitteeseen IX ehdotettujen muutosten vähäisyys ja unionin lainsäädännössä vahvistettujen lammas- ja vuohieläinten unionin sisäiseen kauppaan sovellettavien sääntöjen täytäntöönpano antavat kohtuulliset takeet siitä, että kyseiseen liitteeseen ehdotetut muutokset eivät vaaranna eläinterveyden tasoa unionissa.
                  
               
                     (7)
                  
                  
                     Sen vuoksi asetuksen (EY) N:o 999/2001 liitettä IX olisi muutettava.
                  
               
                     (8)
                  
                  
                     Ottaen huomioon Isosta-Britanniasta peräisin olevien jalostuslampaiden ja -vuohien kaupan merkityksen Pohjois-Irlannin jalostusalalle on tärkeää, että asetukseen (EY) N:o 999/2001 tällä asetuksella tehtävät muutokset tulevat voimaan mahdollisimman pian.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 999/2001 liite IX tämän asetuksen liitteen mukaisesti.
         
         
            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä helmikuuta 2022.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EYVL L 147, 31.5.2001, s. 1.
         
            (2)  https://doi.org/10.2903/j.efsa.2011,1945
      
      
         
            LIITE
            Korvataan asetuksen (EY) N:o 999/2001 liitteessä IX olevan E luvun 5 kohta seuraavasti:
            
                        ”5)
                     
                     
                        unioniin tuodut jalostuslampaat ja -vuohet, jotka on tarkoitettu muihin jäsenvaltioihin kuin niihin, joissa on mitättömän alhainen klassisen scrapien riski tai liitteessä VIII olevan A luvun A jakson 3.2 kohdassa lueteltu hyväksytty kansallinen scrapievalvontaohjelma, täyttävät seuraavat edellytykset:
                        
                                    a)
                                 
                                 
                                    tuodut lampaat ja vuohet tulevat tilalta tai tiloilta, jotka täyttävät liitteessä VIII olevan A luvun A jakson 1.3 kohdassa esitetyt edellytykset; tai
                                 
                              
                                    b)
                                 
                                 
                                    ne ovat ARR/ARR-prioniproteiinin genotyypin lampaita ja tulevat tilalta tai tiloilta, joilla ei ole otettu käyttöön virallista siirtorajoitusta BSE:n tai klassisen scrapien takia kahden viime vuoden aikana; tai
                                 
                              
                                    c)
                                 
                                 
                                    Isosta-Britanniasta Pohjois-Irlantiin 31 päivään joulukuuta 2024 asti tuotavien lampaiden ja vuohien ollessa kyseessä tuodut lampaat ja vuohet tulevat tilalta tai tiloilta,
                                    
                                                i)
                                             
                                             
                                                joilla ei ole otettu käyttöön virallista siirtorajoitusta BSE:n tai klassisen scrapien takia kolmen viime vuoden aikana; ja
                                             
                                          
                                                ii)
                                             
                                             
                                                jotka ovat ennen 1 päivää tammikuuta 2022 liittyneet viralliseen järjestelmään sellaisten tilojen tunnustamiseksi, joilla on hallinnassa oleva klassisen scrapien riski liitteessä VIII olevan A luvun A jakson 1.3 kohdassa säädettyjen edellytysten mukaisesti, ja jotka täyttävät kyseisen kohdan a–i alakohdassa säädetyt edellytykset Pohjois-Irlantiin tuonnin ajankohtana.”